
Християнство, мистицизъм, безверие: 
Иван Грозев и Николай Райнов: 


Цел на настоящата статия еда опише една специфична трансформа- 
ция на религиозните нагласи на българските интелектуалци, протекла 
през първата половина на ХХ век и преминаваща от християнство през 
мистицизъм към новите условия на атеизъм след 1944 година. В основата 
на наблюденията са положени отношенията между Иван Грозев и Нико- 
лай Райнов, като представителни за разглежданите културни процеси. 
Възприемани като двамата най-последователни и най-задълбочени 
автори мистици, техните разсъждения за вярата, безверието, мистици- 
зма, изкуството и творчеството утвърждават разширената представа за 
въздействието на ирационалното върху творческия акт. В същото време 
те запазват много близки отношения и изразяваните от тях крайни при- 





! В тази статия са използвани части от книгата „Иван Грозев в българската лите- 
ратура“ (Азманова-Рударска, 2018), като са редактирани и допълнени. 

страстия (от приемане до отричане) също повлияват конструктивно или 
деструктивно творческата инвенция. Гяхното поведение в личностен 
и обществен план е част от литературните и религиозно-мистичните 
диалози сред интелигенцията през разглеждания период. Нещо повече, 
отношенията между двамата са умален модел на културни взаимоотно- 
шения както преди, така и след 1944 година. 

Още в началото на творческия си път те са силно привлечени от 
християнството. И двамата имат своите различни пъгища към рели- 
гията - и докато Иван Грозев усвоява християнството през книжовното 
наследство и това се оказва началото на едно симбиотично начало, в което 
ще се разбъркат християнство и мистицизъм, то Николай Райнов става 
семинарист и се запознава в дълбочина и с прецизност с ортодоксалните 
догми. 

На въпроса на своя приятел Жорж Нурижан „Кога почувствахте 
нужда да се вглъбявате в мистични проблеми?“ Иван Грозев отговаря: 


Още от най-ранна възраст. Бях дълбоко религиозен и обичах да чета Апока- 
липсиса, на ръка ми попадна „Пътешественик. от Иван Бънян?,а по-късно 
и „Ходене по митарствата“. Тези две книги ме разтърсиха и определиха моя 
път по-нататък в живота - да диря Истината на всяка цена. В гимназията 
нищо не можах да разбера, в университета още по-малко, макар че се зало- 
вих с ревност да изучавам психология и философия - науката ме разочаро- 
ваше, философията ме оставяше незадоволен. Тогава се залових с изучаване 
на спиритическите феномени, но и там намерих хаос от неясни догадки 
и мъгляви хипотези... Най-после стигнах до Теософията - Мъдростта на 
Боговете, която чрез несъмнен вътрешен опит, чрез вътрешно прозрение 
(интуицията) ни води светкавичното откровение на абсолютната Истина 
(Нурижан, 1940, с. 44). 


Така именно протестантската книжнина се оказва информативният 
пласт, а не каноничната ортодоксална литература. Книгата на Джон 
Бъниан, английски протестантски писател, е едно от разпространяващите 


? Иван Бънян - Джон Бъниан (1628-1688), английски протестантски писател. Автор 
е на около 30 произведения, от които най-известно е „Проповедникът“ (Бънян, 1866). 
Тази книга на английския проповедник се радва на популярност сред българските 
читатели - шест преводни издания в периода 1866-1939 г. и шест преводни издания 
в периода 1991-2010 г. (Головински, 1999). 

? Вероятно става въпрос за популярния апокриф „Митарствата на блажена Теодора, 
силно разпространен по време на Възраждането. Има единадесет издания в периода 
1843-1929 г., като пет от тях са в периода 1843-1874 г. 

се безпрепятствено четива, които увличат и дори запознати с религията 
не правят съществена разлика между протестантските и ортодоксалните 
съчинения. Това присъствие безспорно говори за битуване на идеите 
на Западна Европа в България, но и опосредства осмислянето на нови 
идеи, свързани с въпроса за националната идентичност. Нейното вли- 
яние върху образованието, ценностните утвърждавания и широката 
популярна просветителска роля са безспорни, заради което са про- 
ведени редица изследвания (по-подробно виж Илчев « Митев, 2003; 
Куличев, 2008; Пилева, 2018), което не е предмет на настоящето изслед- 
ване. Според Ев. Джевиецка протестантството е един от каналите за 
възприемане на Западната култура в България и отнася това проникване 
към ХХ век, като определя мисионерите като „неопротестанти (Дже- 
виецка, 2017, с. 2). Както основателно отбелязва в своето задълбочено 
изследване, „българските писатели са съгласни, че „протестантите“ не 
разбират националния им интерес (Джевиецка, 2017, с. 7), но Грозев 
ползва протестантската литература за усвояване на етични норми, 
морални проблематики и дори екзистенциални въпроси. Съчетанието 
и с апокрифната книжнина е предпоставка за все по-увеличаващия се 
интерес към мистичното. 

Николай Райнов завършва Духовната семинария през 1908 година 
(Цанев, 1982, с. 184). В творчеството си много последователно застъпва 
библейски мотиви за светци, отшелници и пророци. Пресъздава образа 
на Исус Христос в романа „Между пустинята и живота ,а „богомилските 
легенди и като заглавие на книга, и като тематика са представителни 
за творчеството му. Едновременно със следването на ортодоксалните 
модели, в художествените си интерпретации вплита и немалко откло- 
нения от християнската догма. Заради тези си прегрешения и най-вече 
заради романа си „Между пустинята и живота е отлъчен от църквата. 
„Най-голяма благодарност дължа на семинарията, дето ме научиха да 
мисля, да мълча, да почитам, да съзерцавам и да търся нещо по-горно от 
човека“ (Добринов, 1922). Макар съвременните изследователи да отделят 
внимание на мистичните увлечения на Райнов (Сугарев, 2007; Грендафи- 
лов, 1991), малка част от тях провиждат връзката между източноправос- 
лавието и езотеричните идеи (Георгиева, 2008; Джевиецка, 2010; Дими- 
трова, 2008; Стойчева, 2007; Шват-Гълъбова, 2010). Според Джевиецка 
„причините за идейния синкретизъм“ се съдържат в „увлечението по 
окултизма, кабалата и изобщо гностическите традиции (Джевиецка, 2010, 

с. 151), а романът на Райнов „Между пустинята и живота се държи като 
апокриф (Джевиецка, 2010, с. 153). 

Н. Райнов е автор и на няколко статии и брошури, свързани с мис- 
тицизма. В една своя реч във Военния клуб в София през 1919 г. той 
коментира отношението мистика -неверие по следния начин: 


Ако погледнем отношението на съвременния човек към вечните въпроси, ще 
отбележим, че има два вида хора. Едните могат да се нарекат мистици, а дру- 
гите безверници... |...| Кой е безверник Кой е мистик: Де да ги търсим? По 
що да ги открием: Слава Богу, няма защо да отиваме отвън облаците. Безвер- 
никът е тук. Мистикът - също. Всеки от нас е или мистик или безверник |... 
(Н. Райнов, 1925Ь, с. 11). 


Това разбиране усложнява процесите на трансформация на религиозните 
възгледи у Райнов. Крайната диференциация „наличие-липса всъщност 
се отразява и по отношение на православието, и по отношение на вярва- 
нията изобщо у Райнов. От изключително значение за творческия облик 
на произведенията на мистична тематика както у Грозев, така и у Райнов 
е апокрифният текст, който бива ясно осъзнат и от двамата, но употребя- 
ван по различен начин. Докато за Грозев този текст му осигурява търсената 
национална идентификация (най-вече през богомилството), то за Райнов 
това е преднамерено търсен похват на оразличаване (дори чрез богомил- 
ството). Така, докато Грозев и в следващите си „митарства в различни 
религиозно-мистични учения ще търси уподобяването и припознаването, 
то Райнов ще се стреми да се откроява. Тези две поведения залагат две про- 
тивоположни същности - утвърждаващата и отрицаващата. 

За начало на приятелството между Николай Райнов и Иван Грозев 
се приема времето на публикуване на „Богомилски легенди“ (1912) на 
Райнов. „Седнали с чичо Грозев до свитата в леглото тетка Мица, ние 
разглеждахме „Богомилски легенди - тая книга-чудо, която тетка пре- 
листваше с благоговение, а Грозев тълкуваше по теософски - разказва 
племенникът на Иван Грозев, Михаил Грозев - Кремен“. 


Той се спираше на цитатите, печатани в долния край на всяко заглавие и каз- 
ваше с премрежени очи: „Аноним непременно е теософ. Вижте латинската 





“ Това са спомени в ръкописа „Неизвестната - части от емблематичната книга 
на М. Кремен „Романът на Яворов“. Тази глава остава неиздадена вероятно заради 
скандалните си моменти на спомени за други писатели и трети лица. В архивите на 
М. Кремен в НБКМ ив ЦДА се съхраняват ръкописните записки и бележки, в които 
има и спомени за трети лица. Повече виж: БИА - НБКМ, ф. 651, а.е. 7,л. 3471. 

извадка от „Ритуала на Черната магия на дамаскинеца Мелкиор. Това пък 
е цитат от Лао Тзай: „Кръгът - его движението на Тао“ или „Гой пи четири 
пъти от чашата на Грите Деня“. Мици, виж тукот Зенд Авеста: „Гой яде Огън 
и пие Светлина“. Тоз човек е чел „Книгата на Тота за звездите , аи Салустий, 
и Бхагавад гита... Чудо ти казвам!“. „Непременно е от нашите! - се обади 
тетка Мица, посягайки към вълшебната книга. - Грябва да го открием и да 
го поканим у дома! (НА - НБКМ, ф. 651, а.е. 7, л. 3494). 


Така започва познанството на сем. Грозеви и Николай Райнов. 
В основата на това сближаване е една от най-популярните жени в София 
в края на ХХ и началото на ХХ век - Мария Гюлова”, съпругата на Иван 
Грозев. В нея са влюбени известни личности от средите на софийската 
интелигенция като Кирил Христов, Николай Райнов, Софроний Ников, 
Дякон Евстати (Черният войвода). С Пейо К. Яворов пък има роман- 
тично-моралистична закачка - „неизвестната В“ на Яворов всъщност 
е Мария Гюлова-Грозева“. 

Мария Гюлова е красива, интелигентна, дръзка, остроумна, наход- 
чива. Дори племенникът и Михаил Кремен не крие възхищението си: 


Толкова необикновена ми се стори тя, тъй ангелски неземна |... | Бях поразен. 
Веднага се влюбих |... И с още замъгления поглед на подрастващо момче 
търсех да разбера кое е пленителното у нея. Тя беше уж скромна, а кокетни- 
чеше, примамваше като нимфа, но изглеждаше недостъпна (БИА - НБКМ, 
ф. 651, а.е. 7,л. 3474). 


Няма да го крия: бях влюбен, по детски разбира се - не като похотливия маке- 
донски войвода дякон Евстати, не като лицемерния теософ Софрони Ников 
и Сатанаила - автор на „Богомилски легенди, не и като влюбчивия поет Кирил 
Христов (БИА - НБКМ, ф. 651, а.е. 7, л. 3474). 


Това синтезирано описание представя образите на интелектуалците 
от онова време много земно, приближено. Те също се оказват хора, със 
своите страсти, пристрастия и произтичащите от това напрежения 
и субективности, отразили се върху взаимоотношенията им, най-вече 
от тяхна страна към Ив. Грозев - той остава в „списъците на тези хора 
като „преди, „покрай и „встрани, но никога изцяло признат творец. 
„Грешката на Иван Грозев е, че е обичан от и женен за красива, умна 
и недостъпна жена. 





” За нея по-подробно виж в Азманова-Рударска, 2018. 
е Отношенията между Яворов и Мария Гюлова са проследени по-подробно в Азма- 
нова-Рударска, 2018. Също и в: Памуков, 1989. 

След едно обширно изложение по отношение на теософските сим- 
волики и кратка стилистична характеристика на „Богомилски легенди“ 
М. Кремен засвидетелства и първите напрежения в отношенията между 
семейство Грозеви и Н. Райнов: 


То | съзнанието” на М. Кремен, б.м., Е. А.| узна само едно - че Николай Райнов 
наистина е даровит писател, но според Грозеви - неотрезвяващ Себелюбец 
и самомнителен Гений (БИА - НБКМ, ф. 651, а.е. 7, л. 3474). 


През 1912 година те бяха вече пленници на Аноним. Вегетарианци и въздър- 
жатели дотогава, той ги научи да ядат месо и пият вино, мастика и абсент. 
Стоеше с часове у тях |-..| Долу, на пода, стоеше до него недоизпита бутилка. 
|-..| (БИА - НБКМ, ф. 651, а.е. 7, л. 3475). 


Следва разказът на Иван Грозев: 


С Николай Райнов се запознахме на теософските сказки, които ставаха на 
улица „6 септември“ 48. Първите ни впечатления бяха хубави. Смятахме го за 
рядък човек, за гений, което съдехме от „Богомилските легенди“. Представяше 
се за Посветен, който имал работа с Велики Учители. Донасяше свои рисунки, 
които представяха как изглеждал Боян Магьосникът, аи Ракоци - унгарският 
Велик Учител. Николай Райнов претендираше да е негов секретар |-..|- 

И започнахме да го приемаме вкъщи |-..|. Определихме една стая за засе- 
данията на „Богомилското общество“, което ние образувахме и държахме 
в тайна. В него бяхме само пет души: Николай Райнов, Никола Трифонов, Борис 
Василев, Мица и аз. Софрони Ников странеше |... Хранеше сеу нас често. Ние 
купувахме вермут на ден по кило. Купувахме и гроздова ракия. Той ни научи 
да пием - убеди ни, че не трябвало да се въздържаме. Понеже живеем между 
хора, на които трябва да въздействуваме, препоръчително било месояденето 
и пиенето. Той ни внушаваше, че имал „окултни способности“ |...|- 

Той се мъкна у нас цели месеци - чак до 1913 година през време на войната. 
Кичеше се, че бил прероден Едгар По. Друг път - апостол Лука |... Въобще 
искаше да се изкара за голям маг |... |. След като го разбрахме, ние го изпъдихме, 
но той задигна купуваните с наши пари окултни книги на френски и немски. 
Райнов не знаеше немски, а писа, че превел „Заратустра“ от оригинала. Велико 
бе нашето търпение спрямо тоя човек! (НА - НБКМ, ф. 651, а.е. 7,л. 3496). 


Оказва се, че между Иван Грозев и Николай Райнов темите, идеите, 
мотивите и образите често дори са общи. На пръв поглед всеки чита- 
тел би възприел това като единомислие на творците, последователи на 





” На места в спомените, останали в архив, М. Кремен говори за себе си в трето 
лице, единствено число - това е предимно в случаите, когато разказва за младежката 
си влюбеност в съпругата на Грозев, Мария. 

теософията. На втори прочит обаче се откроява не някакво творческо 
взаимодействие”, а творческо изместване - представяне на механизми 
за себемитологизиране (от страна на Н. Райнов) за сметка на съзнателно 
засенчване на друг творец (по посока на Иван Грозев). Това разкрива 
специфичен процес на творческо подражание, а ако се съди по-строго, 
дори би се стигнало до идеята за заимствания и съперничество. 


Би ли могъл някой да устои на тия съблазни, на пищното велелепие от мисли, 
дръзновения, поуки, спущани из устата на неизчерпаемия Рог на изобилието, 
без да се влюби в Чародея, нарекъл се Аноним? 

И ето, че се намери устойчива жена, която е създадена за добро, ала не 
прави зло! Тя не глътна въдицата на българския Маг, не пи от сладката му 
отрова, а се помъчи да се отърве от него вежливо и деликатно (ЦДА, ф. 80 К, 
оп. 2, а.е. 211, л. 14). 


Така завършват спомените на М. Кремен за моментите на запознанство 
и близко общуване. Може би истинската причина за разрива на отноше- 
нията между двамата да е по-дълбока. Статията на Грозев по повод Рай- 
новия превод на „Гъй каза Заратустра“ свидетелства за отрицателното му 
отношение към преводаческите възможности на семинариста. Отпечатан 
през 1919 г., този превод на Ницше предизвиква естествените реакции на 
читателската публика в България”. Рецензията на Грозев е също част от 
този отзвук, който повдига въпроса за превеждането на Ницше. Грозевата 
статия разкрива и нещо много съществено от българския културен живот 
към 1919 г. - българският читател има изградени критерии, представи 
и разбирания за преводната философска книжнина. 

Рецензията „Гъй рече Заратустра. Ницше, неговите четци и прево- 
дачи (Грозев, 1919а, 1919Ъ) е поместена в два поредни броя на в. „Напред. 
Силният полемичен дух в нея се поддържа от богатата ерудиция на Гро- 
зев, който свободно и умело борави с немски, френски и руски, включва 
дори английски позовавания. Статията започва с теоретично изложение 
и философско тълкуване на основни постулати при Ницше - мотиви 
и образи, които по-нататък ще разкрие, че са несполучливо преведени, 
обяснени и изобщо разбрани от Николай Райнов. 





8 Такъв е примерът с образа на Боян Мага, пресъздаден от Ст. Михайловски, 
К. Христов и Ив. Грозев и с контекстови и паратекстови връзки между тримата творци, 
което е свидетелство за тяхното творческо взаимодействие. 

? Тя е третият превод на книгата на Ницше в България. Първият е от 1905 г. на 
Дим. Дечев, а вторият - на М. Белчева, от 1915 г. 

„Гъй рече Заратустра“ е книга с мистичен лъх, написана с притчи и алегории 
в стила на свещените писания на Изтока и Запада |-..| Да се преведе тая книга 
на български е цял подвиг, за който човекът трябва да е добре подготвен и да 
е пребродил всички стари и нови пътища на духовно търсене и постигане. 
И ние се надявахме, че тоя подвиг ще извърши г. Николай Райнов - човекът, 
който има претенцията да е избродил уж всички тези пътища, но - оставаме 
излъгани (Грозев, 1919а). 


За Грозев в Райновия превод идеята на Ницше е „неверно предадена", 
текстът е „неразбран“, „зле преведен, има „неразбиране на оригинал- 
ния текст. „Райнов се е повел по френския превод , е констатацията 
на критика. Успоредно с Райновия текст, Грозев дава ясен, философски 
обоснован и верен превод на пасажите, като обяснява определени фра- 
зеологични изрази. Позовава се и на спецификата на мистичната лите- 
ратура и възкликва: 


Тия тънкости г-жа Белчева може и да не ги знае, но г. Райнов? - Той, учени- 
кът на окултизма и Теософията, - който е прочел Секретната Доктрина на 
Е. П. Блаватска, и който често цитира Бхагават-гита? (Грозев, 19195). 


Слаба, според критичния му прочит, се оказва и стилистиката на 
Райнов: 


Изобщо, що се отнася до тоя превод, езикът на г. Райнова е изпълнен с какофо- 
ния - усилена от многосложни и едносложни думи, както и от некрасиви зву- 
косъчетания. |...| Цялата книга е изпълнена с такива скоропоговорки, в които 
не трябва да дириш смисъл (Грозев, 1919). 


Но не е достатъчно да бъде изобличен като слаб преводач. Това е само 
поводът, който събужда пристрастието на Грозев. Недостатъците в пре- 
вода се съпътстват с такива и в творчеството - според Грозев Райнов 
заимства идеи и образи: 


|... Райнов притежава един голям талант - да си присвоява чуждото и сръчно 
да го приспособява; той неподражаемо подражава и ни дава един необик- 
новен оригинален стил - пъстра пяна, черпена от всички морета на света... 
Така в предговора на неговите „Богомилски легенди“ (виж | изд. - б.а., И. Гр.) 
ние намираме цели изрази, заети дума по дума, от Балмонта (Грозев, 1919) 
подч. мое, Е. А.|- 


От характеристика на преводаческото и художественото творчество 
Грозев преминава към изобличение на авторовото поведение у своя 
довчерашен приятел: 

По-важни са обаче мистификациите на г. Райнова, с които той иска да изпъ- 
кне пред тълпата зяпачи като някакъв маг и да придаде по-голяма тайнстве- 
ност на това, що пише, както и да се облече сам в легенда (Грозев, 1919) 
подч. мое, Е. А.|- 


„Отговорът на Райнов не закъснява и е във връзка с издадената през 
1922 г. антология „Млада България под редакцията и с предговор от Иван 
Радославов (Радославов, 1922). В нея са представени и Николай Райнов, 
и Иван Грозев. По-напред в съдържанието е Грозев, той е непосредствено 
след „класиците на символизма Теодор Траянов, Грифон Кунев, Людмил 
Стоянов, Николай Лилиев, Емануил Попдимитров и Димчо Дебелянов. 
Грозев е представен с 15 творби, а Райнов - с 3. 


По „целната и художествена индивидуалност. поне на едната третинка от 
представените в сборника може да се спори |-...| между тях има две-три имена, 
които не са имена на поети... Има неколцина, които се още лутат - и чийто 
творчески път не е съвсем ясен дори за оногова, който ги знае наизуст. Па има 
и някои, които се повтарят или повтарят другите |...| Накъсо казано - |..|- 
редом с хубавите и благовонни цветя има и много буренак, и много троскот, 
и много магарешки бодил дори... (Н. Райнов, 1922, с. 4). 


Разсъжденията на Райнов се базират изцяло на краткия увод от 
Радославов, в който той очертава принципите на подбор. Привидно кри- 
тическите пасажи се отнасят до Радославовия избор, но на втори план 
се разчитат като адресирани до творците, заели по-предно и по-предста- 
вително място от Райнов в антологията, и трето, но не последно място, 
посланията са отправени и специално към Ив. Грозев. Всяко отрицателно 
заключение на обидения творец започва или завършва с Грозев. 


Целните и определени художествени индивидуалности начеват, както е явно 
по сборника, от Т. Траянов и Л. Стоянов, за да свършат с Ив. Грозева и К. Тодо- 
рова (Н. Райнов, 1922, с.4) подч. мое, Е. А.|. 


Райновите критики се отнасят и към „средствата на една нова есте- 
тика - естетиката на символизма. Според Радославовия предговор сим- 
волизмът се основава на изключването на „всякакъв изкуствен патос, 
всяка реторика, всяка доказана логика, всяка яснота на образа. Райнов 
отговаря: 

|...) Но пък има ли нещо по-ясно от образите на Хр. Ясенов, Д. Дебелянов, 

К. Тодорова, Ив. Грозева - особено на последните двама: Яснота може да има 


и унай-плоските поети, мъгливост може да има и най-големите творци |... 
(Н. Райнов, 1922, с. 4). 

Така Райнов опровергава не само Радославов като критик, не само 
групата „Хиперион“ като модерни творци, но засяга твърде отчетливо 
и мистично-символистичната образност на Грозевото творчество. Като 
поставя проблема за символизма и присъствието му в антологията 
„Млада България , Райнов смята, че представата за „български симво- 
лизъм“ е съчинена. 


Като средство в изкуството - симболът е път, по който се обогатява и вдълбо- 
чава вторично творческият синтез, сиреч - за четеца (когато е дума за поезия) 
става да добие по непосредствен начин всички дадени, които му обуславят едно 
съпреживяване с поета, добил от него градивото; той вниква в дълбочините, 
що му сочи магът на словото, за да опознае накрай, че те са дълбочини и на 
неговата собствена душа, - лично да преживее трагедията на твореца, да се 
самообогати, да постигне себе си (Н. Райнов, 1922, с. 4). 


Забелязва се сходна пунктуалност между Грозевия и Райновия 
текст - те използват едни и същи образи, за да опишат творческия 
процес. Той е „път“, който подлежи на „извървяване“ от неопитния 
„четец“, воден от посветения „поет“, респ. „преводач“. Гворецът пък 
е „маг на словото“, който вниква в „дълбочини“, за да „постигне 
себе си“. 

Според Райнов не е добър и подборът на автори и творби в антологията 
„Млада България. Гук отношението към Грозев е снизходително - посо- 
чен е като първи, преди Траянов, творец, обаче критикът преднамерено 
се позовава на недотам сполучливите му ранни творби (поезия и дра- 
матургия). В тези критически фрагменти се налага съпоставката между 
двамата творци. Ако Грозев е по-пунктуален и конкретен, то Райнов 
сякаш се плъзга по повърхността на конфликта. Той премълчава, но 
в неговото премълчаване се съдържа цялостното отрицание на Грозев 
като творец. Факт е, че на въпроса: „Кого смятате в българската лите- 
ратура за ярък представител на мистицизма? , зададен от Ж. Нурижан, 
Грозев отговаря: „Някога написах възторжен отзив за Николай Райнов 
при появата на неговите „Богомилски легенди през 1912 г., но останах 
силно разочарован отпосле“ (Нурижан, 1940, с. 44)“. 

Тази твърде пристрастна и комплицирана история не би звучала 
достоверно, ако не бяха свидетелствата за поведението на Н. Райнов и от 





9 Спомените на М. Кремен за Райнов са още по-осъдителни, когато минава на анализа 
сс (9) 
на текста, посветен на П. К. Яворов във „Вечното в нашата литература (Н. Райнов, 1941). 

други творци - Ив. Радославов, Ст. Атанасов. Ето какво споделя послед- 
ният в свои спомени: 


Николай Райнов влезе в обществото неочаквано, като метеор. Всички се въз- 
хищаваха от неговите разкази на древна България, всички търсеха неговата 
дружба и познанство. Отначало той беше много скромен, въздържан, любе- 
зен, внимателен, мълчалив; но с течение на времето той полека-лека отблъсна 
и разочарова всички свои почитатели и поклонници, изгуби всички свои 
добродетели (НА на БАН, сб. Х1, оп. 1, а.е. 47, л. 2). 


Обаче с течение на времето суетата победи скромността и нашият приятел 
започна да става по-чувствителен към хвалбите (НА на БАН, сб. Х1, оп. 1, 
ае: 47 л.2). 


И така, нашият скромен Н. Райнов полека-лека стана така суетен и чувстви- 
телен към своето високо положение, че почна да гледа на всички с едно едва 
уловимо презрение, като че ли на всички гледаше от висотата на Хималаите 
(НА на БАН, сб. Х1, оп. 1, а.е. 47, л. 7.). 


В този „хор. на критическо отношение към литературната продук- 
ция и към естетиката на символизма, прокламирани от „Хиперион“, се 
включва и Ст. Младенов - по повод на антологията „Млада България“ 
(1922 г.). Вероятно и Ст. Младенов не би написал своята статия в „Листопад. 
(Младенов, 1924), ако преди това не беше факт статията на Грозев. Всъщ- 
ност „Декаденти и семковщина е заглавие на критически материал 
и на Ст. Младенов, и на Н. Райнов. Първа излиза тази на Ст. Младенов, 
ав следващ брой, като по-късна реплика, е отзивът на Н. Райнов. Докато 
статията на Ст. Младенов е изпълнена с искрена позиция - несъгласие, 
възмущение, протест, дори на места ярост, то статията на Н. Райнов 
е повече поза, която държи да утвърди опита си за диспут с по-ранната 
своя статия във в. „Слово“ (написана също по повод на „Млада Бълга- 
рия“). И докато критическото перо на Ст. Младенов предизвиква инте- 
рес, то Райнов сякаш изразява само някакво смътно намерение от типа 
„И аз това исках да кажа...“. Райнов не умее да води литературна поле- 
мика, Грозев е много по-силен от него в това. В материала на Н. Райнов 
има и едно малко, но важно пояснение - „Статията съдържа мислите, 
които професорът бе изложил миналата година в своята сказка, държана 
в София и повторена отсетне в Пловдив (Н. Райнов, 1925а, с. 30). Сле- 
дователно полемиките около „Млада България , задругата „Хиперион“ 
и прокламирания символизъм са били обект на дискусия дълго време 
в публичното пространство. 

Така гласовете „за сектантството на теософията в редиците на изку- 
ството се умножават. И докато за редактора на „Златорог“ е логично да 
охранява границите на своето списание, за рано напусналия „Хиперион“ 
Н. Райнов е обяснимо да се разправя със съперника си ив мистицизма, 
ив живота, и в изкуството, то за И. Бадев на пръв поглед такава полемика 
не звучи толкова убедително“. 

Статията „Походът срещу „Хиперион“ отразява позицията на Гро- 
зев спрямо нападките срещу списанието. Тя е пряка реакция по повод 
Йордан-Бадевата „Програма и изпълнение“, публикувана във в. „Слово“. 
Че статията на Й. Бадев е само част от мотивите, се разбира от „посве- 
щението на статията - „На един от многото. В уводната й част поетът 
препотвърждава умението си да разбира „неща неуловими“, което се 
предполага не толкова от служебен пост („не стига само това да си про- 
фесор в университет (дори и по литература), или по литература учител“ 
(Грозев, 1923, с. 366), а от уменията да „дешифрира закодираните символи 
или, казано на Грозевия език, чрез творческия процес на проживелииа да 
достигне до прозрение, а самото творчество се превръща в откровение. 
Също ясно е определена ролята на критика - 


Оня, който претендира да бъде критик, трябва да има - освен чувствителна 
душа на поет - иедин широк поглед, за да може да се откъсне от своите пред- 
взети мнения и да бъде истински тълкувател на едно художествено творение, 
като проникне в неговата същина, измери глъбините му и даде вярна преценка 
(Бадев, 1923За, с. 4). 


1 Към годините на тази полемика, 1923-1925, И. Бадев, Л. Стоянов и Ив. Грозев 
са масони. Ем. Попдимитров е приет едва през 1933 г.,а Н. Райнов - още по-късно, 
едва през 1940 г. От друга страна, Ив. Грозев и Н. Райнов са теософи, но техните отно- 
шения са се влошили още след 1912 г. Отношението между И. Бадев и Ив. Грозев пък 
може да се обясни именно през и чрез принадлежността им към тайните общества. 
И. Бадев членува в ложа „Светлина“. Приет е през 1921 г. иеедин от участниците 
в Международния масонски конгрес в Париж (Недев, 2009, с. 475). Иван Грозев става 
член на ложа „Зора през 1918 г. (Недев, 2009, с. 4). Н. Райнов е приет в ложа „Зора едва 
през 1940 г. - всамия край на легалното българско масонство от първата половина на 
ХХ век (Богданов, 1994, с. 126). Ложите „Зора и „Светлина се създават на 20 ноември 
1917 г., когато първосъздадената ложа „Заря се раздвоява на две и се образува Великата 
Ложа на България (Андонова, 2011, с. 74). Още В. Георгиев (Георгиев, 1986), а по-късно 
и Ив. Богданов (Богданов, 1994) обръщат внимание на факта, че част от масоните 
в България от първата половина на ХХ век поддържат представата за симбиоза между 
мистицизъм и масонство, докато друга част от тях не приемат това. Повече по този 
въпрос вж. Азманова-Рударска, 2018. 

В тази полемика „хиперионецът“ защитава литературните позиции 
на задругата, но и различните естетически вплитания, включително 
и най-вече мистицизма. С присъщата си патетичност Грозев призовава: 
„Не засягайте мистицизма, господа!“. След емоционалната възхвала 
на силата на мистицизма критикът го поставя в основата на творчест- 
вото - „Изкуството по същина е мистицизъм. 

В своя „отговор“ И. Бадев го обвинява в неумение да различава в>об- 
ражение от опит и удобно подминава един от най-убедителните примери 
от страна на Грозев за изясняване на същностите - Грозев се позовава 
на авторитети от световната литература като Гьоте и Стриндберг. Бадев 
удобно пропуска втория, като анализира мистицизма само на първия. 
Грозев в ясен текст, макар и поставен в скоби, заявява своята принад- 
лежност към теософията и това се оказва препъникамъкът: 


|... В наши дни един Стриндберг, който пише „Адвент и „Към Дамаск ,есъщо 
тъй мистики - нещо повече - член на Теософското общество (какъвто съм 
иаз - а не сектант адвентист, г. Бадев!) (Грозев, 1923, с. 368). 


Докато Грозев разбира мистицизма надвремево и надпространствено 
и всеки мистицизъм е сроден помежду си, а теософията е част от глобал- 
ното му разбиране за мистицизма, то за Бадев мистицизъм и теософия 
са различни неща, още повече през различно време и за различни епохи. 
Спорът между Бадев и Грозев не може да има решение. Бадев се опитва 
да продължи тази полемика и отговаря на Грозев отново в „Слово, този 
път в статията „Поезия и сектантство (Бадев, 19235). Гази разгорещена 
дискусия продължава и след статията на Грозев - тогава се включват 
и Ив. Радославов, М. Бенароя, Вл. Василев и др. 

Двамата теософи, бивши приятели, превърнали се в литературни про- 
тивници, биват различно оценени и от литературната критика по отноше- 
ние на тяхното противоборство - кой от двамата е „повече мистик”, кой 
е по-добър творец. Оценката идва само десетина години след разразилата 
се полемика, и то от критик, който в същото време еи масон - Цветан 
Минков“. В изследването си върху история на драмата учителят по 





? Цветан Николов Минков (1891-1967) е български писател, литературен 
историк и критик, учител, фолклорист, масон. Завършва славянска филологияв СУ 
„Св. Климент Охридски“ през 1914 г. Учител в Лом, Бургас, София, Ихтиман. Редак- 
тор на библиотеките „Литературни разбори“ и „Родна книга“ (1929-1939). Член на 
СЪП. Сътрудничи на редица издания в периода между двете световни войни. Автор 

литература поставя творбата на Н. Райнов „Имало едно време“ в раздела 
„Историческа драма и го определя като „автор на много исторически 
сказания, често в бедна фабула и статично-декоративен стил (Мин- 
ков, 1936, с. 110). Макар да забелязва, че драмата е „облъхната от мисти- 
цизъм и философски елемент“ (Минков, 1936, с. 110), Минков не я приема 
за сполучлива и изтъква редица проблеми в нея - „драмата е книжна”, 
„преломът у Владимир не е изяснен“, „лицата не са очертани като герои на 
действие, а символически“, „Езикът е статичен, разточен, неподчинен на 
драматически цели (Минков, 1936, с. 111). По отношение на Б. Дановски, 
чиито творби критикът също поставя в групата на „Историческа драма”, 
с одобрение отбелязва, че „разкрива мистериите на душата, отхвърля 
привидната реалност, „копнежът по загадъчното движи волята, „дра- 
мата му е синтетична (Минков, 1936, с. 112). Симпатиите на Минков 
преминават в оценка, която, интересното е, че зависи от степента на 
мистичност - „Гака той доразвива неоромантиката на Стоянова, добли- 
жава се до мистиката на Грозев и Караджов, като подчертава „дълбоката 
идейност на драматическите му видения (1924). Националното у него се 
претворява в космополитно (Минков, 1936, с. 112). Заключението обаче 
по отношение на Н. Райнов е твърде бегло, като не изтъква достижения, 
а само разкрива влиянията на западноевропейската литература: Драмата 
напомня „Дон Карлос от Шилер със своя идеалистически патос и вяра 
в човека. Раутенделайн от потъналата камбана на Хауптман е внушила 
на автора образа на Светла, демоничното е внесено под влияние на Луци- 
фер на Байроновия „Каин (Минков, 1936, с. 112). 

Тези два примера - оценките на драматургичните творби на Райнов 
и на Дановски - разкриват задълбоченото познаване на мистичното 
и неговата сюжетопораждаща основа. Те са и показателни за отноше- 
нието към Райновото творчество - критиката все пак отрежда превес 
на Грозев за сметка на Райнов в изобразяване на мистичното в българ- 
ската литература. 

С това не приключват отношенията между Н. Райнов и Ив. Грозев. Те 
се усложняват все повече след 1944 г. Интригата се заплита с факта, че след 
1944 година са оставени без последствия и Грозевото, и Райновото участие 





на 12 исторически романа и множество по-малки очерци и разкази. Съставител на 
учебни помагала по литература, учебници, христоматии и читанки (Цанев, 1977, 
с. 379). Член на ложа „Зора. към Великата ложа на България преди 1932 г. 

в мистични и теософски организации. Според 3. Андонова и двамата са 
били привикани за обяснения след 1944 година в отделите на МВР (Архив 
МВР, Лит. дело УГЛ, 719, т. 15 ч.!; цит. по: Андонова, 2011, с. 124). 

В ЦДА се съхраняват сведения и обяснения по въпросите за масон- 
ството и теософията, събирани от страна на сектор „Партийна инфор- 
мация при ЦК на БРП (к). Сред тях се пазят списъците с членовете на 
над 9 ложи с общ обем 65 листа, изготвени на 10 февруари 1949 г. Спо- 
ред документите на ложа „Зора , където фигурира под Ж 22, Иван Гро- 
зев е „член на ложата от 1918 г., писател - теософ (ПДА, ф. 4015, оп. 1, 
а.е. 16). В „Списъка на управителните тела (сановници) на ложа „Зора“ 
за 1918 г. Ив. Грозев е избран за Втори надзирател, почетен майстор на 
ложата е П. Мидилиев, Първи надзирател е Д. Спространов, блюстител 
е Ал. Геодоров-Балан. 

Към този архив се причислява и списъкът с членове на масонски ложи 
в София и провинцията (0.д.) (ПДА, ф. 4015, оп. 1, а.е. 17), предназначен 
за новата власт. Четат се имената на 465 души, повечето - известни лич- 
ности. Иван Грозев е под Ф 79, като е подчертан с черна писалка (масти- 
лена). Така са обозначени имената и на Цв. Минков, К. Петканов. Срещу 
тях е отбелязано, че Цв. Минков е „чл. РПИк- („член Работническа партия, 
комунисти ),а К. Петканов еот „звено (ПДА, ф. 4015, оп. 1, а.е. 15, л. 13, 
л. 15). Странен е фактът, че в този дълъг списък на приети и членували 
през различно време хора, живи към настоящия момент или покойници, 
липсва името на Н. Райнов. 

Сред сведенията обаче, давани пред новата власт след 1944 г., се 
откриват писмените изложения на проф. Благой Мавров (ПДА, ф. 4015, 
оп. 1, а.е. 25), София Мангърова (ЦДА, ф. 4015, оп. 1, а.е. 26) и „писателя 
Николай Райнов (ЦДА, ф. 4015, оп. 1, а.е. 29). 

В доклада на Благой Мавров”, професор към Българската музикална 
академия, „секретар на първична партийна организация и преподавател 
във военната академия по френски език , четем: 


Основател на смесеното масонство аз считам Софрони Ников и Ив. Грозев. 
Инициативата за неговото основаване не произлиза от Великата ложа на Бълга- 





3 Благой Мавров (1897-1967) завършва филология и музикално образование в Ита- 
лия, ав София - Рисувалното училище и Софийския университет, френска филология 
(1926). През 1950 г. става професор в Българската държавна консерватория. Преводач, 
автор на българо-италиански и българо-френски речници. През 1967 г. е награден 
с орден „Червено знаме на труда (ЦДА, ф. 1976К, оп. 1, а.е. 10). 

рия. Аз считам, че инициативата произлиза от ръководството на Английската 
либерална църква, със седалище Лондон, на която са свещеници Ив. Грозев 
и Софрони Ников. И двамата бяха реакционери и след споровете ни с тях аз, 
проф. Ник. Райнов и много други по-прогресивни деятели напуснахме масон- 
ските ложи (ПДА, ф. 4015, оп. 1, а.е. 25). 


След текста с думите на проф. Мавров стои напечатано на пишеща 
машина „Бележка на „ПЦ. И“: 


Благой Мавров е може би единствения от видните масони, станали в послед- 
ствие членове на нашата партия, който съвършено искрено е отбелязал в своята 
автобиография (дадена на партията), че в миналото е бил масон (ЦДА, ф. 4015, 
оп. 1, а.е. 25). 


София Мангърова също разказва интересно и увлекателно, но тя не 
придава идеологическа окраска на думите си. 
Много полярен обаче е Н. Райнов. Ето части от изложението му: 


Аз членувах в масонската ложа „Парсифал“ през 1931, 1932 и 1933 година. 
Напуснах след като влязох в конфликт с водача на смесеното масонство Коста 
Стефанов - богат човек, директор на фирмата „Братя Баджови“. Същият бе 
Велик майстор. Велик секретар бе Андре Тюрьо, представител на фирмата 
„Мерцедес“ и други чужди фирми (ЦДА, ф. 4015, оп. 1, а.е. 29, л. 1-3). 


И в сведенията на Мавров, и в тези на Райнов прозира новата ате- 
истична идеология. Мавров споменава Ив. Грозев над 7 пъти, ау Рай- 
нов - поне 3 пъти. И двамата подчертават не само водещата роля на 
Грозев, но и разкриват лична обида. В новосъздалата се политическата 
обстановка звучат като обвинители. По това време Н. Райнов става пред- 
седател на Съюза на художниците по същия начин, по който се сменя 
управата на Съюза на българските писатели - с особената намеса на 
Партията и с репресивните методи на новата власт. 

Като съпоставка с поведението на Райнов е референцията на Иван 
Грозев пред Народния съд. На 21 март 1945 г. той е призован в качеството 
си на свидетел за подсъдимия Асен Ив. Боев. Ето какво съобщава Грозев: 


Познавам Асен Боев. Срещал съм се с него 2 или 3 пъти. За неговата литера- 
турна дейност нищо не зная. Книгите му не съм чел. Гой ми е направил впе- 
чатление на широко любознателен човек, на културен човек (ЦДА, ф. 1449, 
оп. 1, а.е. 157, л. 242). 





“ П.И. - „Партийна информация“, отдел който се е занимавал със събиране на 
сведения. 

Толкова. Без изтъкване или самоизтъкване, без желание за властване над 
ситуацията. Грозев е премерен, балансиран, добронамерен, неосъдителен. 

Така новата власт след 1944 г., с промените в социален план, успява 
да направи нещо много повече - да отнеме идентификацията на бълга- 
рина, усещането му за принадлежност към по-голяма общност, събрана 
от идеи и цели. Нещо, което Иван Грозев никога не губи. Винаги съхра- 
нява принадлежността си към най-големия род - човешкия. Космополит 
в своите религиозно-философски и езотерично-мистични разбирания, 
той си остава българин в произведенията си. 

Статията на Г. Димитров „Масонските ложи са национална опасност“ 
(Димитров, 1946) затваря дискурса на масонството в полето на идеологи- 
ческата изолация. Така се стига до доклад, изготвен около 1948 г. от сектор 
„Партийна информация при ЦК на БРП (к) за масонските ложи в България, 
където масонството е заклеймено и отречено (ЦДА, ф. 4015, оп. 1, а.е. 30). 

Приключва се „по надлежния ред ис Теософското общество в България. 
С фирмено дело Хе 616 е прекратена дейността на едно спряло да функцио- 
нира още през 1940 г. общество. Мотивите: всички членове са починали! 
Годината е 1954 година - все още са живи Грозев, К. Сагаев и др. Следова- 
телно някой се е погрижил тези хора да не бъдат дори разпитвани. И в този 
смисъл - запазени. Отношението към Грозев обаче е показателно и за нещо 
друго - за „засищане на жадната за реваншизъм нова система. 

Познанството между двамата мистици, водещи в естетическите екс- 
пликации на езотеричното в българската литература от първата половина 
на ХХ век, е продължително, колебливо, спорно, полемично, граничещо на 
места със скандала. Техните контакти са основани на многоизмерни и про- 
тиворечиви прояви на приятелство, литературни полемики, синхронност на 
религиозно-мистичните идеи, личностни противопоставяния. Фундамен- 
тални за тяхното разминаване се оказват три допирни точки: красива жена, 
споделената опитност в мистичните учения и критичното им отношение 
към творчеството на другия. Гова предопределя както стремежа им към 
оразличаване и отдалечаване един от друг до 1944 г., така и противопо- 
ложните им пътища във времето на налагане на комунистическия атеизъм 
в България след 09 септември 1944 г. По един болезнен начин онзи творец, 
който е тръгнал от ортодоксалното християнство, завършва с безверие, 
разрушавайки всички мостове с мистичното. И другият, който започва 
своето търсене в света на религиозното през протестантската книжнина, 
никога не се отказва от мистичното и отстоява своите възгледи дори във 

време на безверие. Без да бъдат определящи като модел, нито достатъчни 
за по-мащабни обобщения, тези две страни на светоглед изразяват два- 
мата творци по един оригинален начин. Каноничното и неканоничното се 
срещат не за да се сблъскат, а за да отбележат присъствие в специфичния 
свят на религиозно-мистичната българска литература. 

Представените фактологични, публицистични и споменни материали 
очертават не само напрегнатостта в отношенията им, но и творческата 
инвенция на двамата - докато у Райнов се наблюдава апокалиптично-раз- 
рушаващата образност, то у Грозев преобладават патетично-възторженото 
издигане на духовното. Извънлитературната полемика белязва живота 
им, творческите им търсения и експликации. Дори ив най-близките до 
християнската доктрина творби Райнов остава бунтар. Дори ив най-мис- 
тичните си видения Грозев запазва своята въздържаност и приземеност. 
Нещо повече, емблематичните сборници на Райнов „Богомилски легенди”, 
„Видения из Древна България и „Книга за царете носят усещането за пре- 
минаване на границите, където образите на светци и еретици са избрани 
неслучайно - те показват нарушението на канона и в най-съвършения 
от тях. Обратно, в драмите на Грозев (особено в „Златната чаша“, „Йов“ 
и „Съдний ден ) присъстват образи, които подлежат на преобразяване 
и извисяване, на духовна трансформация и дори мистична инкарна- 
ция. Макар и двамата да интерпретират сходни теми (богомилството, 
теософията, мистицизма) и дори мотиви (Боян Магьосника, фолклорни 
и антични сюжети), творческите им механизми и подходи спрямо рели- 
гиозно-мистичната проблематика, като претворяване (Грозев) или снаж- 
дане (Райнов), превръщат Грозев в неканоничен кандидат за Нобелова 
награда (Азманова-Рударска, 2018, с. 184), а Райнов - в класик с отменен, 
забранен юбилей (С. Райнов, 1978, с. 134). 

еше 1 Вшоапа; оп Ше оШег Бапд, Шеу Шизгае Ше срапото анйиде оЕБобв утйетв 10 
гепотозйу. Ше зоигсе пла!епа! 15 агсАТуев, пепо5 ап ашоБторгар ез, ус? геуеа| Ше Ча- 
Годса ту ш Вшрапап Шегайите п Ше Агз Ба! об Ше 208 сепигу. 


Кеууог4в: Гуап Сгогеу, КШЖо!ау Каупоу, Съпзиапиу, Шеозорйу, паузйсвпа 

Елена Азманова-Рударска Християнство, мистицизъм, безверие... 





ХоЖа о ашогсе 


Непа Агтапоуа-КидагзКа (Елена Азманова-Рударска) (еа7тапоуафаБу. 
Бо) - доК(ог и гаКтеяе Шега!игу Бшрагате), айип( па У/удла!е ЕПоортсгпупа 
Рощдпюуго-/асподиего Олугегзубей па. Хео та Ку! Жего мг Васоеугогайте. 
Ашогка Кяагек: Мемоаристичните творби след Освобождението - фигури на 
автора (2010), Ритуалното слово в българската лирика след Освобождението 
(2013), Народничеството в българската литература. Критически ракурси, 
текстове, учебни материали (2014), Иван Грозев в българската литература. 
Социални, политически, исторически и религиозно-мистични контексти, 
полемики и диалози (2018). 7ашиегезоугапта Бадаусте: Шегайигогпаувгуго, изгопа 
Шегайигу, геПота, пизЖусугпа, ргоМепау зро!есгпе 1 Кийигомее. 


Непа Агзтапоуа-КидагзКа (еа7паапоуадаБу Бе) - РАО ш Вшрапап |ега- 
гиге, Се Азязтап! а Ше ЕасиЖу оЕРЦПоюгу, Перагипеш! о1легайите, Хео 1 
КИ доий-УУеве Пптуегвйу ш Васоеусгай. АиШог о Ще БооКз: Мемоарис- 
тичните творби след Освобождението - фигури на автора | Метотг УогКв 
Айег Ше ВШреапап ПЬеганоп - Ноигез оНе Аш ог, 2010), Римуалното слово 
в българската лирика след Освобождението Ше Кипа! Могдз т Вшрапап 
Гупсв айег ВШеапап ПЬеганоп, 2013), Народничеството в българската 
литература. Критически ракурси, текстове, учебни материали |Рорийзпа 
т Вщрапап Глегайиге: Спйса! Апо!ез, Тех!5, ЕдисаНопа! Маепа!в, 2014, 
Иван Грозев в българската литература. Социални, политически, истори- 
чески и религиозно-мистични контексти, полемики и диалози Пуап Сгогеу 
т Вшрапап Глегайиге: боста!, Роса, Низкопса! апд КеПотоп5-Музиса! Соп- 
ех, Ройеписз апд Ппаогиев, 2018). КезеагсП иуегез!5: Шегагу зЕийез, Мзтогу 
о Шегайите, геПетоп, паузйс5па, сийига!апд зоста| 155пев. 

